**A douăzeci și una scrisoare**

*Maria-Eugenia Olaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Despre tristețea așteptării

Plânsul plângea.

Zgâria cu gătejul la picioare țărâna

și toate-i păreau una.

Pe malul lacului trist suspina.

Nedreptatea tare urâtă-i era.

Cu lacrimi mari înnodate-n bărbie

trist și amar suspina.

Până și plânsul plângea.

Tu plângi, el plânge...

Noi plângem când pâinea o frângem.

Dar plânsul plânsului

nu-i cea mai mare tristețe,

căci singur ești când pâinea o frângi

și singur, doar singur pâinea mănânci.